**NUTRICIONISTA-DIJETETIČAR**

**UVOD**

Nutricionista-dijetetičar u preškolskoj ustanovi je strukovni ili diplomirani nutricionista-dijetetičar, koji/a planira,unapređuje i organizuje ishranu djece u skladu sa propisima kojima se uređuje oblast predškolskog vaspitanja i obrazovanja i oblast zdravstvene bezbjednosti hrane. Svojim stručnim znanjem i savjetodavnim radom unapređuje kvalitet sistema ishrane u obrazovno – vaspitnim ustanovama i pruža stručnu pomoć djeci, roditeljima/starateljima,medicinskim sestrama i vaspitačima/cama koja je od velikog značaja za unapređenje zdravlja. Nutricionista-dijetetičar obavlja aktivnosti koje se mogu odrediti kao preventivne,savjetodavno-instruktivne i operativne.

1. **CILJEVI**

Cilj rada nutricioniste-dijetetičara u predškolskoj ustanovi podrazumijeva primjenu teorijskih i praktičnih saznanja iz oblasti ishrane djece.

Nutricionista-dijetetičar treba da koristi savremena naučna saznanja u cilju:

* analiziranja, osmišljavanja i unapređenja kvaliteta ishrane, kao i uslova rada osoblja koji su dio organizacionog sistema ishrane u predškolskoj ustanovi;
* edukacije djece ( razvijanje pravilnih navika u ishrani i pravilnog odabira namirnica);
* ostvarivanje saradnje sa subjektima koji doprinose uspješnom razvoju djece (roditeljima/starateljima,medicinskim sestrama,vaspitačima,ljekarima u zdravstvenim ustanovama–spec.pedijatrije u domovima zdravlja,spec.alergolog,spec.gastro-enterolog,spec.endokrinolog u IBDCG, ljekarima IJZCG );
* saradnje sa drugim stručnim saradnicima ( psihologom, pedagogom, logopedom i defektologom)

1. **NAČELA RADA NUTRICIONISTE-DIJETETIČARA**
2. **Načelo stručnosti i autonomije**

Predškolska ustanova je dužna da obezbijedi da sve aktivnosti koje u svom radu sprovodi nutricionista – dijetetičar obavlja lice koje za to ima odgovarajuće obrazovanje, standardizovana znanja i vještine.

Stručna autonomija podrazumijeva da se nutricionista – dijetetičar u predškolskoj ustanovi rukovodi isključivo interesima korisnika usluga i da pri tome korististečena profesionalna znanja.

Rad nutricioniste – dijetetičara, kao i svih ostalih u predškolskoj ustanovi**,** mora biti predmet nadzora od strane sertifikovanih institucija – Instituta za javno zdravlje Crne Gore, Uprave za bezbjednost hrane,veterinu i fitosanitarne poslove , Sanitarne inspekcije, HACCP provjeravača.

Nutricionista – dijetetičar je stručnjak za ishranu i dijetetiku. Radi sa pojedincima i grupama kako bi pružao savjete o pravilnoj ishrani i promovisao pravilne navike u ishrani.

Nutricionista – dijetetičar proučava hranljivu vrijednost hrane, način na koji se hranljive materije koriste u organizmu i vezu između ishrane i zdravstvenog stanja. Oni sastavljaju planove ishrane,kontrolišu način pripreme obroka i kvalitet gotovog proizvoda.

Sprovode istraživanja u cilju otkrivanja navika u ishrani i kroz obrazovanje promovišu pravilne navike u ishrani.

Program ishrane djece u predškolskim ustanovama zasniva se na principima pravilne ishrane djece predškolskog uzrasta i u skladu je sa propisima koji uređuju oblast predškolskog vaspitanja i obrazovanja, zdravstvene zaštite i bezbjednosti hrane.

1. **Načelo timskog rada / saradnja**

U aktivnostima planiranja, procjenjivanja, odlučivanja, koordinisanog djelovanja i obučavanja, timski rad je imperativ rada u predškolskoj ustanovi.To se posebno odnosi na saradnju sa menadžmentom ustanove, stručnim saradnicima, vaspitačima, medicinskim sestrama, kuhinjskim osobljem i službom nabavke u predškolskoj ustanovi.

1. **Načelo multidisciplinarnog znanja i delovanja**

Nutricionista – dijetetičar u svom radu mora da koristi interdisciplinarna naučna znanja, što je kompatibilno i u njegovoj saradnji sa kolegama/inicama u ustanovi koji imaju različite profesionalne profile.On je važan činilac ishrane djece u predškolskoj ustanovi s posebnim naglaskom na segment edukacije i formiranje pravilnih prehrambenih navika,te kako je potrebna stalna saradnja svih učesnika i multidisciplinarni pristup prehrani djece koji obuhvata vaspitače/ce,medicinske sestre,kuhinjsko osoblje i roditelje/staratelje.

1. **Načelo kontinuiranog profesionalnog razvoja**

Poslovi i odgovornosti nutricioniste – dijetetičara u predškolskoj ustanovi neraskidivo su povezani sa motivisanošću da se stalno profesionalno usavršava I tako unapređuje rad u ustanovi.

Kontinuirani profesionalni razvoj je nužan uslov da se osigura kvalitet usluga koje se pružaju djeci, roditeljima/starateljima, vaspitačima/cama,medicinskim sestrama i kuhinjskom osoblju u predškolskoj ustanovi.

1. **PODRUČJA RADA**

Područja rada nutricioniste – dijetetičara u predškolskoj ustanovi imaju za cilj da svojim stručnim znanjem i savjetodavnim radom unapređuje kvalitet ishrane i pruža stručnu pomoć iz oblasti ishrane djeci, roditeljima/starateljima, vaspitačima/cama i ostalom osoblju koje je uključeno u proces pripreme, distribucije i serviranja hrane.

1. **Planiranje, organizacija i praćenje realizacije ishrane djece**

**Planiranje i organizacija ishrane djece**

**Nutricionista-dijetetičar :**

* Učestvuje u izradi receptura, normativa i jelovnika u skladu sa potrebama i uzrastom sve djece u predškolskoj ustanovi,kao i izradi individualnih jelovnika za djecu sa posebnim režimom ishrane u saradnji sa roditeljima/starateljima,a na osnovu medicinske dokumentacijeili opravdanog i argumentovanog roditeljskog zahtjeva;
* aktivno učestvuje u edukaciji kuhinjskog osoblja u primjeni novih receptura i načina pripreme jela;
* rukovodi,organizuje i koordiniše rad kuhinja, učestvuje u formiranju kuhinjskog tima za rad na pripremi i posluživanju obroka;
* planira proces distribucije obroka do čajnih kuhinja;
* učestvuje u izradi godišnjeg plana za javne nabavke kroz planiranje izbora i količine namirnica na godišnjem nivou, predlaže nabavku kuhinjske opreme, učestvuje u komisijama za izbor dobavljača.

**Praćenje realizacije ishrane djece**

Nutricionista-dijetetičar:

* kontroliše kompletan lanac ishrane: kvalitet dostavljenih namirnica, dostavljenu dokumentaciju (atesti, deklaracije), kontroliše pripremu i distribuciju hrane, kontroliše sanitarno-higijenske uslove za pripremu i distribuciju hrane;
* prati i kontroliše realizaciju procesa ishrane –kontinuirani obilazak objekata u vrijeme obroka, razmjena informacija sa djecom, roditeljima/starateljima, vaspitačima/cama i medicinskim sestrama,
* vodi dokumentaciju (izrada godišnjeg plana i programa rada za saradnika za ishranu; izrada godišnjih izvještaja o radu; izrada periodičnih izvještaja o radu za potrebe praćenja procesa ishrane od strane nadležnih institucija);
* prati implementaciju HACCP sistema;
* pruža pomoć vaspitačima/cama u obilježavanju važnih datuma posvećenih zdravim stilovima života.

1. **Planiranje,organizacija i praćenje realizacije posebnih režima u ishrani**

Nakon evidentiranja djece, na posebnom režimu ishrane, upisanih u vaspitne grupe počinje realizacija sprovođenja plana ishrane djece na korigovanom režimu.

Zadatak nutricioniste – dijetetičara je da isplanira kompletnu organizaciju od nabavke posebnih namirnica, posebnog načina pripreme do bezbjednog posluživanja obroka.

**Plan rada obuhvata:**

* izradu jelovnika
* pripremu potrebnih receptura
* plan za nabavku odgovarajućih namirnica
* edukaciju kuhinjskog osoblja koje radi na pripremi obroka za poseban režim ishrane,
* edukaciju kuhinjskog osoblja u čajnoj kuhinji koje prima i poslužuje hranu,
* priprema evidencionih listi za transport obroka iz posebnih režima,
* upoznavanje trijažnog medicinskog osoblja, medicinskih sestara u grupi i vaspitača/ca sa podacima o djeci na posebnom režimu ishrane.

Izrada plana zaštite obroka pri pripremi, transportu i posluživanju se odnosi na sljedeće:

* obrok mora biti pripreman u zaštićenoj sredini i podrazumijeva primjenu visokih zaštitnih i higijenskih mjera pri pripremi obroka.
* pojedini obroci zahtijevaju da imaju i posebne uređaje, posebno posuđe i pribor koji se koriste samo za pripremu tih obroka.
* obroci moraju biti obilježeni imenom i prezimenom djeteta.
* tokom transporta obroci moraju biti upakovani u odgovarajuće posude za transport hrane sa nazivom vrtića, imenom i prezimenom djeteta sa posebnim režimom ishrane.
* obroci moraju biti servirani na tacni u različitoj boji od ostalih, sa istaknutim imenom i prezimenom djeteta, da ne dođe do kontaminacije obroka u vaspitnoj grupi, jer je cilj da se djeca sa posebnim režimom ishrane ne izdvajaju u vrijeme obroka.

Nutricionista – dijetetičar svoj plan rada za djecu sa posebnim režimom ishrane sprovodi u zavisnosti od uslova kojima raspolaže u ustanovi u kojoj radi.

1. **Stručna podrška zaposlenima iz domena ishrane**

Nutricionista-dijetetičar:

* primjenjuje savjetodavno-instruktivni rad sa zaposlenima na prijemu namirnica, pripremi i distribuciji hrane (razgovori, predavanja, aktivi, pisana i usmena uputstva koja se odnose na izradu prijedloga receptura, načina pripreme hrane, kombinovanje namirnica i druga značajna pitanja);
* izrađuje preporuke iz oblasti ishrane zaposlenima u neposrednom radu sa djecom - medicinske sestre i vaspitači/ce;
* sarađuje sa menadžmentom, stručnim saradnicima i ostalim zaposlenima u ustanovi (radne grupe za:- praćenje i kontrolu procesa nabavke namirnica;

- pripremu i izradu pravilnika;

- evidencija o radu, protokola,procedura, organizaciju rada;

- praćenje sanitarno-higijenskih uslova u ustanovi,...)

* sarađuje sa roditeljima/starateljima djece u vezi sa pitanjima pravilne ishrane(radionice,predavanja,individualni razgovori,...)
* sarađuje sa roditeljima / starateljima djece u vezi sa načinom planiranja i realizovanja korigovane ishrane za djecu sa zdravstvenim potrebama za korekcijom ishrane(prikupljanje medicinske dokumentacije, konsultacije o izboru pojedinih namirnica ili načinima pripreme obroka u zavisnosti od zahtjeva zdravstvenog stanja djeteta,...);
* sarađuje sa komisijama i timovima ustanove(izrada tenderske dokumentacije, komisije za prijem kuhinjskih radnika,tim za sprovođenje HACCP sistema,...)

1. **Saradnja sa nadležnim institucijama i ustanovama, predstavnicima civilnog društva, medijima**

Ovo područje rada nutricioniste-dijetetičara ima za cilj povezivanje sa ustanovama i institucijama koje su značajne za unapređenje i organizaciju ishrane djece u predškolskim ustanovama.

Nutricionista-dijetetičar sarađuje sa:

* Ministarstvom prosvjete ,nauke i inovacija – saradnja kroz donošenje procedura i protokola o postupanju u situacijama vezanim za ishranu djece, konsultacije o uslovima i načinima realizacije ishrane djece;
* Ministarstvom zdravlja – saradnja i konsultacije u vezi sprovođenja procedura pripreme zdravstveno bezbjednih obroka za djecu,konsultacije kod određene grupe djece sa potrebom za korigovanom ishranom ;
* Institutom za javno zdravlje Crne Gore – saradnja kroz praćenje sanitarno-higijenskih uslova za rad i pravilno rukovanje namirnicama u procesu pripreme obroka, konsultacije o sanitarnoj ispravnosti namirnica, predavanja i edukacije od strane specijalista higijene iz IJZCG;
* Sanitarnom inspekcijom – praćenje kontrole mikrobiološke i fizičko-hemijske ispravnosti vode za piće, praćenje stanja sanitarnih pregleda zaposlenih koji su u kontaktu sa hranom;
* Upravom za bezbjednost hrane, veterinu i fitosanitarne poslove – praćenje sanitarno-higijenskih uslova i načina rada u objektima koji pripremaju obroke za djecu, konsultacije o mikrobiološkoj bezbjednosti određenih namirnica, ;
* Drugim predškolskim ustanovama u Crnoj Gori i državama u okruženju – razmjena iskustava, organizovanje susreta i predavanja;
* Organizacijama civilnog društva-strukovna udruženja, udruženja roditelja;
* Medijima – saradnja kroz učestvovanje u emisijama i prilozima namijenjenim edukaciji o pravilnoj ishrani djece uopšte, a posebno o procesu pripreme obroka za djecu u predškolskim ustanovama i odnosi se na saradnju sa svim vrstama medija .

1. **Profesionalni razvoj**

U cilju kontinuiranog profesionalnog razvoja, nutricionista-dijetetičar :

* aktivno prati propise i trendove iz oblasti ishrane djece;
* stalno se usavršava radi kontinuiranog unapređivanja ishrane djece(uvođenja novih receptura, inovacija u radu i način pripreme jela, primjena novih naučnih saznanja u ishrani);
* učestvuje u radu DHICG (društvo za hranu i ishranu Crne Gore)
* prisustvuje i aktivno učestvuje na stručnim skupovima ;
* analitički-istraživački radi u okviru ustanove ili u organizaciji stručnih institucija;
* sarađuje sa drugim strukovnim udruženjima.

1. **Vođenje dokumentacije**

**Nutricionista – dijetetičar :**

* vodi ličnu dokumentaciju (godišnji plan rada, izvještaj o realizaciji godišnjeg plana rada, evidencija o ličnom stručnom usavršavanju)
* vodi evidencije rasporeda kuhinjskog osoblja u toku godine, evidencije odsutnog osoblja i sl.;
* formira evidencione kartone djece sa posebnim režimom ishrane. Karton obavezno treba da sadrži ( ime i prezime djeteta, roditelja/staratelja i njihove kontakt brojeve telefona, nedozvoljene namirnice u ishrani djeteta, dozvoljene namirnice u ishrani i potpis roditelja/staratelja, kopiju izvještaja izabranog pedijatra ili ljekara specijaliste sa navedenom dijagnozom zdravstvenog stanja ili namirnica koje je potrebno isključiti iz ishrane);
* vodi dokumentaciju o mjesečnim jelovnicima za svu djecu i za djecu na posebnom režimu ishrane;
* vodi evidenciju o redovnim analizama hrane, vode i briseva;
* vodi evidenciju o redovnom sprovođenju DDD mjera;
* vodi evidencije tenderske potrošnje i obračuna tenderske specifikacije pri raspisivanju tendera za hranu i hemiju;
* priprema specifikacije za nabavku kuhinjske opreme i sitnog kuhinjskog inventara;
* učestvuje sa konsultantom u izradi HACCP dokumentacije;
* vodi evidencije analize hrane od strane dobavljača;
* vodi evidencije o edukaciji kuhinjskog osoblja.

1. **USLOVI RADA NUTRICIONISTE-DIJETETIČARA**

Uspješna realizacija poslova nutricioniste – dijetetičara u predškolskoj ustanovi navedenih u ovom programu pretpostavlja odgovarajuću organizaciju i uslove rada.

Sve vaspitno – obrazovne ustanove treba da obezbijede odgovarajući prostor i uslove za rad što podrazumijeva sljedeće:

* adekvatno opremljena kancelarija u kojoj se može obavljati svakodnevni rad, priprema i čuvanje dokumentacije, savjetodavni rad sa zaposlenima u ustanovi i roditeljima/starateljima djece,
* Oprema koja je odgovarajuća za rad .

**LITERATURA**

1. Program rada stručnih saradnika u predškolskim ustanovama, Zavod za školstvo, Podgorica (2008.);

2. Savetnik za planiranje i organizaciju „Ishrana u predškolskim ustanovama“, Zavod za ekonomiku domaćinstva Srbije, Beograd (1996.);

3. Smjernice za ishranu djece predškolskog uzrasta u Crnoj Gori, Podgorica (2021.);

4. Pravilnik o normativu društvene ishrane dece u ustanovama za decu („Sl.glasnik RS“, br.50/94);

5. Pravilnik o bližim uslovima i načinu ostvarivanja ishrane dece u predškolskoj ustanovi („Službeni glasnik RS“ br.39/18);

PROGRAM RADA STRUČNIH SARADNIKA DIJETETIČARA-NUTRICIONISTE U PREDŠKOLSKOJ USTANOVI radila je komisija u sastavu :

Novosel Jelena, strukovni nutricionista -dijetetičar (stručni saradnik – predškolska ustanova)

Nataša Rakočević, spec.nutricionista -dijetetičar ( stručni saradnik – predškolska ustanova)